  Майя Бывальцева Алнаш черкогуртын выль школаез 2018-тӥ арын 1-тӥ куарусёнлы вуттозы. Со сярысь тодмо луиз 29-тӥ пӧсьтолэзе Удмуртилэн тӧроезлэсь ужзэ быдэсъясь Александр Бречалов ёросэ вуылыку. Тодэ вайытом, Алнаш черкогуртысь дышетсконни — элькунын федерал субсидиос чотын пуктӥськись куинь школаос пӧлысь одӥгез. Но али улосвыл Можгаысь гинэ школалы коньдон басьтӥз, сое 2017-тӥ арын 1-тӥ куарусёнлы вуттыны чаклало. 7-тӥ пӧсьтолэзе Россиысь кивалтэтлэн тӧроеныз Дмитрий Медведевен пумиськылыкуз Александр Бречалов мукетъёсызъя но вераськон ӝутӥз. Та дыре со дышетсконниосты лэсьтон понна элькун ачиз коньдон висъяны кутскиз. Ижкарын ужъёс 60 процентлы быдэстэмын, Алнашын — 40 процентлы. Росси кивалтэтлэн тӧроез кунысь дышетонъя министрез Ольга Васильеваез та кык объектъёслы федерал коньдэтысь уксё висъянэз ӝоггес радъяны куриз. 29-тӥ пӧсьтолэзе Александр Бречалов школаез пуктон ужъёсын тодматӥз. Выль юрт 500 интылы чакламын, со классъёсты бушатыны луонлык сётоз. Али ужась дышетсконни 800 интылы чакламын, но отчы 1 сюрс 200 пиналъёс ветло. Тегъёс: Дышетон Удмуртия школаос Алнаш лэсьтськон АлександрБречалов  